Companiile aeriene globale nu-și pot permite să restituie costul biletelor anulate din cauza crizei provocate de pandemia de coronavirus (COVID-19), a declarat marți directorul Asociației Internaționale de Transportat Aerian (IATA), Alexandre de Juniac, operatorii emițând în schimb vouchere, deoarece își prezervă numerarul pentru a supraviețui, transmite Reuters.

"Elementul cheie pentru noi este să evităm să rămânem fără numerar, astfel încât rambursarea costul biletelor anulate este aproape imposibilă", a afirmat șeful IATA, la o conferință de presă.

Asociațiile pentru protecția consumatorilor au criticat operatorii aerieni că au încălcat regulile și nu au restituit costul biletelor. IATA a explicat că o treime din angajații companiilor aeriene globale fie se află în șomaj tehnic, fie nu mai au loc de muncă, scrie Agerpres.